Nr. 26828

Data: 05.08.2019

**REFERAT DE APROBARE**

al proiectului de Ordin al ministrului transporturilor pentru modificarea Anexei nr. 1 ”Norme privind autorizarea școlilor de conducători auto și a instructorilor auto” la Ordinul ministrului transporturilor nr. 733 din 25 aprilie 2013 pentru aprobarea Normelor privind autorizarea şcolilor de conducători auto şi a instructorilor auto, a Normelor privind atestarea profesorilor de legislaţie rutieră şi a instructorilor de conducere auto, a Metodologiei de organizare şi desfăşurare a cursurilor de pregătire teoretică şi practică a persoanelor în vederea obţinerii permisului de conducere, a Programei de şcolarizare, precum şi privind condiţiile şi obligaţiile pentru pregătirea teoretică şi practică a persoanelor în vederea obţinerii permisului de conducere, cu modificările și completările ulterioare, publicat în Monitorul Oficial al României, Partea I, nr. 267 bis din 13 mai 2013.

Îndeplinirea unui procent minim de promovabilitate/categorie reprezintă una din condițiile necesare menținerii anuale a valabilității autorizației unei școli de conducători auto, fapt stabilit la art.9, alin.(3) din Anexa nr.1 la O.M.T. nr.733/2013.

Procentul minim de promovabilitate este stabilit ca fiind reprezentat de raportul dintre numărul de cursanți care au promovat primul examen în vederea obținerii permisului de conducere și numărul cursanților care s-au prezentat pentru prima dată la examen pentru categoria respectivă, în această perioadă.

Având în vedere faptul că:

- examinarea în vederea obținerii permisului de conducere este un domeniu de activitate al Direcției Regim Permise de Conducere și Înmatriculare a Vehiculelor din cadrul Ministerului Afacerilor Interne;

- examinarea în vederea obținerii permisului de conducere se realizează conform prevederilor O.M.A.I. nr.268/2010, cu modificările și completările ulterioare, act normativ în care este specificat la art.8 alin.(8) faptul că “statistica pentru anul precedent privind promovabilitatea la primul examen pentru fiecare școală de conducători auto și pentru fiecare instructor auto de pregătire practică se publică anual, până la 31 martie, pe pagina de internet a D.R.P.C.I.V.”

- până la data prezentei a fost publicat pe pagina de internet a Direcției Regim Permise de Conducere și Înmatriculare a Vehiculelor procentul de promovabilitate al școlilor de conducători auto sau pentru fiecare instructor auto angajat în cadrul acestora.

Ținând seama de aspectele menționate anterior, apare necesitatea stabilirii unui nou termen în care criteriul de promovabilitatea necesar a fi de îndeplinit de către școlile de conducători auto să poată reprezenta una din condițiile de menținere a valabilității autorizației de funcționare, termen în care Inspectoratul de Stat pentru Controlul în Transportul Rutier să poată beneficia de date concrete, furnizate în timp real de către instituția cu atribuții în examinarea efectuată în vederea obținerii permisului de conducere.

De asemenea, la data de 02.08.2019 la nivelul Ministerului Transporturilor a fost organizată dezbaterea publică a accestui act normativ, conform prevederilor art. 7 din Legea nr. 52/2003 privind transparenţa decizională în administraţia publică.

Urmare recomandărilor consemnate în minuta dezbaterii publice nr. 30552/ 02.08.2019, precum și a opiniilor, sugestiilor anterioare, analizate cu celeritate de conducerea ministerului, s-a decis adoptarea versiunii finale a acestui act normativ.

 Luând în evidență aceste considerente, coroborat cu prevederile art. 7 alin. **(13)** din Legea nr. 52/2003, s-a adoptat ca soluție imediată includerea în proiectul de act normativ posibilitatea ca instructorii auto atestați inițial pentru una sau mai multe din categoriile A, B sau BE să pot fi atestați pentru categoriile C, CE, D, DE, Tr, Tv sau Tb după o perioadă de cel puțin 2 ani de activitate efectivă ca instructor auto.

Având în vedere cele de mai sus, am elaborat prezentul proiect de Ordin al ministrului transporturilor, pe care în forma prezentată îl supunem spre aprobare.

**DIRECTOR**

**Adriana KALAPIS**

Serviciul Infrastructură Feroviară

Şef Serviciu – Rodica Petrică